
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 29 din 26.10.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela NISTOR, Vitalie ȚAPEȘ, 
Ludmila VASILACHE, Alexandru Vasilachi, Veaceslav VLAD.
Au asistat:
Olga Bordeianu, președinte al IPNA Compania „Teleradio-Moldova”;

Veaceslav Gheorghișenco, director Radio;

Constantin Vulpe, șef Serviciu dezvoltare strategică;

Svetlana Cojocaru, director Departament multimedia;

Andrian Țeberneac, vicedirector tehnic;

Vitalie Cojocaru, șef Serviciu marketing și vânzări;

Tatiana Vlas, director Departament programe și planificare TV;

Natalia Beregoi, șef Serviciu comunicare și relații internaționale;

Andrei Jovmir, șef Serviciu programe RMA;

Cornelia Stefoglu, producător audio-video Departament multimedia.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 6 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 14:00: „PRO” - 6 voturi (N. Spătaru, L. Gurez, V. Țapeș, L. Vasilache, A. Vasilachi, V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Aprobarea Declarației IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017.

2. Prezentarea noului concept al portalului www.trm.md. 
3. Diverse.

S-a votat: ”PRO” – 6 voturi (N. Spătaru, L. Gurez, V. Țapeș, 
L. Vasilache, A. Vasilachi, V. Vlad).
Se pune în discuție chestiunea cu nr. 1 - Aprobarea Declarației IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017.

Preşedintele Consiliului de Observatori, dl Nicolae Spătaru, a oferit cuvântul dlui Constantin Vulpe, șef al Serviciului dezvoltare strategică, care a prezentat Declarația IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017.
Membrii Consiliului de Observatori, după ce au luat cunoștință de politica editorială și de modul în care radiodifuzorul public va reflecta campania electorală referitoare la Referendumul local de revocare a primarului general al municipiului Chișinău din 19 noiembrie 2017, au pus mai multe întrebări referitoare la Declarație, la modul de organizare a dezbaterilor pe parcursul campaniei la TV și Radio și au cerut ca acestea să se desfășoare în condiții democratice, echitabile, echilibrate și imparțiale. Dl Vulpe a oferit informații suplimentare cu privire la subiectul pus în discuție. 
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se aprobă Declarația IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017.
2. Anexa Declarația IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017 este parte integrantă a prezentei hotărâri.
3. Președintele IPNA Compania „Teleradio-Moldova” va transmite Consiliului Coordonator al Audiovizualului, până la 26 octombrie 2017, conform art. 641 alin. 2 din Codul electoral, Declarația IPNA Compania „Teleradio-Moldova” privind politica editorială pentru campania electorală referitoare la Referendumul local de revocare a primarului general al municipiului Chișinău din 19 noiembrie 2017.
4. Prezenta hotărâre intră în vigoare în ziua adoptării.
S-a votat: „PRO” - 6 voturi (N. Spătaru, L. Gurez, V. Țapeș, L. Vasilache, A. Vasilachi, V. Vlad).
În ședință a intrat dna Stela Nistor.
Se pune în discuție chestiunea cu nr. 2 - Prezentarea noului concept al portalului www.trm.md. 
Dna Olga Bordeianu a informat membrii Consiliului de Observatori că o echipă formată din angajații Companiei a elaborat un nou concept al portalului www.trm.md, iar pasul următor este selectarea unei companii specializate pentru crearea portalului web.
I s-a oferit cuvântul dnei Svetlana Cojocaru, director al Departamentului multimedia, care a prezentat noul concept al portalului www.trm.md. 
Dna Ludmila Vasilache a pus întrebări referitoare la pagina de Start a site-ului și la logo-urile de la TV și Radio, iar dna Bordeianu a oferit informații suplimentare.
Dna Lilia Gurez a făcut mai multe recomandări privind conținutul site-ului, acestea fiind apreciate de către cei prezenți.
Dl Alexandru Vasilachi a întrebat dacă site-ul va conține și știri regionale. Dna Bordeianu a spus că site-ul va conține o rubrică specială pentru știrile regionale și speră la o colaborare bună cu corespondenți regionali.

Membrii Consiliului de Observatori au examinat Caietul de sarcini pentru elaborarea portalului web oficial al IPNA Compania „Teleradio-Moldova” www.trm.md și au apreciat mult munca efectuată de grupul de lucru pentru elaborarea acestui proiect.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:
1. Se ia act de Caietul de sarcini pentru elaborarea portalului web oficial al IPNA Compania „Teleradio-Moldova” www.trm.md. 
2. Prezenta hotărâre intră în vigoare în ziua adoptării.
S-a votat: „PRO” - 7 voturi (N. Spătaru, L. Gurez, S. Nistor, V. Țapeș, 

L. Vasilache, A. Vasilachi, V. Vlad).
Durata şedinţei: 14:00-16:00
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

